CELEX: E2003C0196(01)
Language: et
Date: 2003-11-05 00:00:00
Title: 2003/196/: EFTA järelevalveameti otsus nr 196/03/COL,  5. november 2003 , millega kolmekümnekaheksandat korda muudetakse riigiabi käsitlevaid menetlus- ja sisulisi eeskirju, lisades uue peatüki 9B:  Kaebused – vorm kaebuste esitamiseks väidetava ebaseadusliku riigiabi kohta

25.5.2006   
            
            
               ET
            
            
               Euroopa Liidu Teataja
            
            
               L 139/28
            
         
      EFTA JÄRELEVALVEAMETI OTSUS nr 196/03/COL,
   5. november 2003,
   millega kolmekümnekaheksandat korda muudetakse riigiabi käsitlevaid menetlus- ja sisulisi eeskirju, lisades uue peatüki 9B: “Kaebused – vorm kaebuste esitamiseks väidetava ebaseadusliku riigiabi kohta”
   EFTA JÄRELEVALVEAMET,
   VÕTTES ARVESSE Euroopa Majanduspiirkonna lepingut, (1) eriti selle artikleid 61–63 ning selle protokolli nr 26,
   VÕTTES ARVESSE EFTA riikide vahelist lepingut järelevalveameti ja Euroopa Kohtu loomise kohta (2) ja eriti selle artiklit 24, artikli 5 lõike 2 punkti b ning protokolli nr 3 I osa artiklit 1, (3)
   
   ARVESTADES, et järelevalve- ja kohtulepingu artikli 24 kohaselt EFTA järelevalveamet jõustab Euroopa Majanduspiirkonna lepingu riigiabi käsitlevaid sätteid,
   ARVESTADES, et järelevalve- ja kohtulepingu artikli 5 lõike 2 punkti b kohaselt EFTA järelevalveamet väljastab teateid või suuniseid küsimuste kohta, mida käsitletakse EMP lepingus, kui kõnealuses lepingus või järelevalve- ja kohtulepingus niimoodi sätestatakse või kui EFTA järelevalveamet seda vajalikuks peab,
   MEENUTADES riigiabi käsitlevaid menetlus- ja sisulisi eeskirju, (4) mille EFTA järelevalveamet kiitis heaks 19. jaanuaril 1994. aastal, (5)
   
   ARVESTADES, et 16. mail 2003. aastal avaldas komisjon uue vormi kaebuste esitamiseks väidetava ebaseadusliku riigiabi kohta, (6)
   
   ARVESTADES, et kõnealune vorm on oluline ka Euroopa Majanduspiirkonna suhtes,
   ARVESTADES, et EMP riigiabi eeskirjade ühetaoline kohaldamine tuleb tagada kogu Euroopa Majanduspiirkonnas,
   ARVESTADES, et EMP lepingu XV lisa lõpus oleva peatüki “Üldsätted” II punkti kohaselt peab EFTA järelevalveamet pärast EÜ komisjoniga konsulteerimist vastu võtma komisjoni poolt vastu võetud õigusaktidega kooskõlas olevaid õigusakte,
   OLLES konsulteerinud Euroopa Komisjoniga,
   MEENUTADES, et EFTA järelevalveamet on kõnealusel teemal konsulteerinud EFTA riikidega 20. juunil 2003 toimunud mitmepoolsel kohtumisel,
   ON TEINUD JÄRGMISE OTSUSE:
   
               1.
            
            
               Riigiabi suuniseid muudetakse, lisades uue peatüki 9B: “Kaebused – vorm kaebuste esitamiseks väidetava ebaseadusliku riigiabi kohta”.
            
         
               2.
            
            
               Riigiabi suuniste I lisasse lisatakse III punkt “Vorm kaebuste esitamiseks väidetava ebaseadusliku riigiabi kohta”.
            
         
               3.
            
            
               Riigiabi suuniste peatüki 9B ja I lisa III punkti leiab käesoleva otsuse lisast.
            
         
               4.
            
            
               EFTA riike teavitatakse otsusest kirjaga, millele on lisatud käesoleva otsuse ja I lisa koopia.
            
         
               5.
            
            
               Euroopa Komisjoni teavitatakse otsusest kooskõlas EMP lepingu protokolli nr 27 punktiga d, saates käesoleva otsuse ja selle lisa koopia.
            
         
               6.
            
            
               Käesolev otsus ja selle lisa avaldatakse Euroopa Liidu Teataja EMP osas ja EMP-kaasandes.
            
         
               7.
            
            
               Otsus on autentne inglise keeles.
            
         
      Brüssel, 5. november 2003
      
         
            EFTA järelevalveameti nimel
         
         
            president
         
         Einar M. BULL
         
         
            kolleegiumi liige
         
         Hannes HAFSTEIN
         
      
   
   
      (1)  Edaspidi “EMP leping”.
   
      (2)  Edaspidi “Järelevalve- ja kohtuleping.”
   
      (3)  Järelevalve- ja kohtulepingu 3. protokoll, mida EFTA riigid muutsid 10. detsembril 2001. Kõnealune muudatus jõustus 28. augustil 2003.
   
      (4)  Edaspidi “riigiabi suunised”.
   
      (5)  Algselt avaldatud EÜT L 231, 3.9.1994, EMP sama kuupäeva kaasandes nr 32, viimati muudetud kolleegiumi otsusega nr 264/02COL, 18.12.2002, mida ei ole veel avaldatud.
   
      (6)  Vorm kaebuste esitamiseks väidetava ebaseadusliku riigiabi kohta (ELT C 116, 16.5.2003, lk 3).
   
      LISA
      
         “9B KAEBUSED – VORM KAEBUSTE ESITAMISEKS VÄIDETAVA EBASEADUSLIKU RIIGIABI KORRAL
         Järelevalve- ja kohtulepingu 3. protokolli I osa artikli 1 lõikes 3 ja II osa artikli 2 lõikes 1 sätestatakse, et EFTA järelevalveametit tuleb piisava ajavaruga teavitada igasugusest abi andmisest või abi muutmise kavast, et järelevalveametil oleks võimalik esitada märkusi. Asjaomane EFTA riik ei tohi kavandatavat meedet rakendada enne lõpliku otsuse langetamist.
         Eespool esitatud sätetega vastuolus antud abi on ebaseaduslik abi.
         Vastavalt järelevalve- ja kohtulepingu 3. protokolli II osa artikli 10 punktile 1, kui EFTA järelevalveamet saab mistahes allikast teavet väidetava ebaseadusliku abi kohta, tuleb järelevalveametil seda teavet viivitamata kontrollida.
         Lisaks võib vastavalt kõnealuse protokolli II osa artikli 20 lõike 2 kohaselt iga huvitatud isik teavitada EFTA järelevalveametit igasugusest väidetavast ebaseaduslikust abist ja abi väidetavast väärkasutamisest (edaspidi “kaebus”).
         Iga isik või ettevõte võib EFTA järelevalveametile kaebuse esitada. Menetlus on tasuta. Kaebuste uurimisel on EFTA järelevalveamet kohustatud järgima järelevalve- ja kohtulepingu 3. protokollis sätestatud menetluskorda, eriti asjaomase EFTA riigi õigusi kaitsele.
         Lisaks kaebuse esitamisele EFTA järelevalveametile saavad kolmandad pooled, kelle huvisid on ebaseadusliku abi andmisega rikutud, asja kaevata siseriiklikusse kohtusse.
         Kuid EFTA järelevalveamet ei anna nõu üksikjuhtumite puhul kohaldatavate siseriiklike menetluste kohta.
         Kõnealuste suuniste I lisa III osas esitatud kaebuse vorm sisaldab teavet, mida EFTA järelevalveamet vajab väidetava ebaseadusliku abi või abi väärkasutamise kohta esitatud kaebuse kontrollimiseks. Kui vormis nõutud kogu teavet ei ole võimalik esitada, tuleb esitamata jätmist põhjendada.
         Vorm asub internetis EFTA järelevalveameti serveris aadressil: http://www.eftasurv.int.
         Lisaks sisaldab EFTA järelevalveameti veebisait olulist teavet Euroopa Majanduspiirkonnas kohaldatavate riigiabi eeskirjade kohta, mis võivad aidata kaebuse esitajatel või nende nõuandjatel vormi täita.
         Vorm tuleb saata järgmisel aadressil:
         
                     EFTA Surveillance Authority
                  
               
                     Competition and State Aid Directorate
                  
               
                     74, Rue de Trèves
                  
               
                     B-1040 Brussels.
                  
               III OSA
         Vorm kaebuse esitamiseks väidetava ebaseadusliku riigiabi kohta
         Vorm tuleb saata järgmisel aadressil:
         
                     EFTA Surveillance Authority
                  
               
                     Competition and State Aid Directorate
                  
               
                     74, Rue de Trèves
                  
               
                     B-1040 Brussels
                  
               I.A.   Teave kaebuse esitaja kohta
         I.1.   Kaebuse esitaja perekonnanimi ja eesnimi või ärinimi
         I.2.   Aadress või registreeritud asukoht
         I.3.   Telefon, faks, elektronposti aadress
         I.4.   Kontaktisiku nimi, telefon, faks ja elektronposti aadress
         I.5.   Kui kaebuse esitaja on ettevõte, lisada ettevõtte lühikirjeldus, tegevusala(d) ja tegevuskoht(-kohad)
         I.6.   Lisada kokkuvõte sellest, kuidas väidetava abi andmine mõjutab kaebuse esitaja huve.
         I.B.   Teave kaebuse esitaja esindaja kohta
         I.7.   Kui kaebus esitatakse isiku või ettevõtte nimel, lisada esindaja nimi, aadress, faks ja elektronpositi aadress ning lisada kirjalik dokument, mis tõendab esindaja volitusi.
         II.   Teave EFTA riigi kohta
         II.1.   EFTA riik:
         II.2.   Väidetava ebaseadusliku riigiabi andmise tasand:
         
                     —
                  
                  
                     keskvalitsus,
                  
               
                     —
                  
                  
                     regioon (täpsustada),
                  
               
                     —
                  
                  
                     muu (täpsustada).
                  
               III.   Teave väidetavate abimeetmete kohta, mille kohta kaebus esitati
         III.1.   Kas te esitate kaebuse väidetava abikava või üksikabi kohta?
         III.2.   Millal väidetav abi anti või väidetavat abikava rakendati? Milline on väidetava abikava kestus (kui teada)?
         III.3.   Millis(t)es majandusharu(de)s väidetavat abi kohaldatakse?
         III.4.   Kui suur on väidetav abisumma? Millises vormis abi antakse (laenud, toetused, garantiid, maksusoodustused või maksuvabastus, jne)?
         III.5.   Kes on abisaaja? Abikava puhul: kellel on õigus kõnealust abi saada?
         Esitada võimalikult palju teavet, sealhulgas asjaomaste ettevõtete põhitegevuse kirjeldus.
         III.6.   Mis eesmärgil väidetavat abi anti (kui teada)?
         IV.   Kaebuse põhjused
         Palun selgitage üksikasjalikult kaebuse esitamise alus, tooge kaebuse esitamise põhjused, viidake Euroopa Majanduspiirkonna õiguse eeskirjadele, mida kõnealuse abi andmisega on teie arvates rikutud ning näidake, kuidas abi on mõjutanud konkurentsitingimusi ja lepinguosaliste vahelist kaubavahetust Euroopa Majanduspiirkonnas.
         Kui väidetav abi on kahjustanud teie ärihuve, siis kuidas?
         V.   Teave teiste menetluste kohta
         V.1.   Üksikasjad EFTA järelevalveametile tehtud pöördumiste kohta (kui võimalik, lisada kirjavahetuse koopiad)
         V.2.   Üksikasjad Euroopa Komisjoni talitustele tehtud pöördumiste kohta (kui võimalik, lisada kirjavahetuse koopiad)
         V.3.   Üksikasjad riigiasutustele tehtud pöördumiste kohta (näiteks kesksed, regionalsed või kohalikud valitsusasutused, ombudsman jne: kui võimalik, lisada kirjavahetuse koopiad)
         V.4.   Pöördumine siseriiklike kohtute poole või muud menetlused (näiteks vahekohtumenetlus või lepitusmenetlus). (Näidake, kui otsus on juba langetatud ning lisage selle koopia, kui see on olemas)
         VI.   Tõendavad dokumendid
         Loetlege kõik dokumendid ja tõendid, mis on esitatud kaebuse toetuseks ning lisage nende koopiad. Kui võimalik, esitage koopia siseriiklikust õigusaktist või muudest meetmetest, mis moodustavad väidetava abi väljamaksmiseks õigusliku aluse.
         VII.   Konfidentsiaalsus
         Selleks et tagada asjaomase EFTA riigi õigus kaitsele, võib EFTA järelevalveametilt nõuda teie identiteedi, tõendavate dokumentide või nende sisu avalikustamist EFTA riigile. Palun märkige, kui te ei soovi oma identiteedi, teatavate dokumentide või teabe avalikustamist ning märgistage selgelt dokumentide konfidentsiaalsed osad, tuues põhjendused.
         Kaebuse esitaja asukoht, kuupäev ja allkiri”